Stanza Cinta (drama)

Stanza Cinta ialah sebuah siri drama televisyen Malaysia 2011 arahan Along Kamaludin, dibintangi oleh Fathia Latiff, Aaron Aziz dan Fizz Fairuz. Diadaptasi dari novel 2010 bertajuk sama, drama ini memulakan tayangan perdana di TV3 dari 19 Jun 2011 dan tamat pada 11 September 2011.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Amni Sorfina, seorang gadis yang berkeperibadian indah seindah namanya yang bermaksud ‘ketenangan yang suci’. Amni merupakan seorang wanita akhir zaman yang mencuba sedaya upaya untuk menjadi wanita solehah. Namun, jalan yang terbentang dihadapannya selalu berombak dan tidak pernah tenang. Ujian sering melanda dirinya. Ketika bahagia mula menyapa dirinya, tiba-tiba sahaja segalanya menjadi begitu menyiksakan jiwa dan menikam-nikam tangkai hatinya. Apa sahaja yang diimpikan dan diharapkan tidak pernah menjelma menjadi kenyataan. Sering sahaja Allah mengambil orang-orang yang disayangi dari sisinya. Seolah-olah istilah bahagia itu bukan untuknya. Pintu hati Amni Sorfina yang selama ini kejap terkunci akhirnya berjaya disentuh hatinya melalui ayat-ayat cinta Allah. Seorang lelaki yang bernama Taufiq yang dapat menyentuh ruang hatinya yang paling dalam dan membuka pintu hatinya dengan cinta Allah. Taufiq hadir dalam hidup Amni ketika Amni kehilangan seorang sahabat sejati bernama Umairah.

Pelakon

Utama
 Fathia Latiff sebagai Amni
 Aaron Aziz sebagai Irfan
 Fizz Fairuz sebagai Taufik

Pembantu
 Azhar Sulaiman sebagai Dr. Ikram
 Muniff Isa sebagai Fadhli
 Watie Sadali sebagai isteri Dr. Ikram
 Hilal Azman sebagai Yazid
 Amirullah Azmi sebagai Bomoh Siam
 S. Azmi sebagai Bomoh Melayu

Runut bunyi
 "Kisah Hati" – Alyah
 "Antara Kita" – Jed Madela dan Nikki Palikat

Rujukan

Drama Melayu 2011
Rancangan TV3
Drama adaptasi novel di Malaysia